TMI พุ่งแรง 8% สวนตลาด! กางแผนปีนี้รุกขยาย “โรงไฟฟ้าชีวภาพ” 3-5 MW
TMI พุ่งแรง 8% สวนตลาด! กางแผนปี 66 รุกขยาย “โรงไฟฟ้าชีวภาพ” 3-5 เมกะวัตต์ ปักธงรายได้โต 20%
TMI พุ่งแรง 8% สวนตลาด! กางแผนปี 66 รุกขยาย “โรงไฟฟ้าชีวภาพ” 3-5 เมกะวัตต์ ปักธงรายได้โต 20%
5 เม.ย. 2566

ผู้สื่อข่าวรายงานว่า วันนี้ (5 เม.ย. 66) ราคาหุ้น บริษัท ธีระมงคล อุตสาหกรรม จำกัด (มหาชน) หรือ TMI ล่าสุด ณ เวลา 15:47 น. อยู่ที่ระดับ 2.16 บาท บวก 0.16 บาท หรือ 8.00% สูงสุดที่ระดับ 2.16 บาท ต่ำสุดที่ระดับ 2.02 บาท ด้วยมูลค่าการซื้อขาย 64.67 ล้านบาท ราคาหุ้นนิวไฮในรอบ 7 เดือน โดยเทียบตั้งแต่หุ้นยืนที่ระดับ 2.16 บาท เมื่อวันที่ 18 ส.ค.65

โดยนายธีระชัย ประสิทธิ์รัตนพร ประธานกรรมการบริหารและกรรมการผู้จัดการ บริษัท ธีระมงคล อุตสาหกรรม จำกัด (มหาชน) หรือ TMI เปิดเผยว่า ในปี 66 บริษัทตั้งเป้ารายได้โตไม่น้อยกว่า 20% จากธุรกิจกลุ่มผลิตภัณฑ์ส่องสว่างที่กลับมาฟื้นตัวเต็มที่ และการรับรู้รายได้เต็มปีจากธุรกิจโรงไฟฟ้าชีวภาพทั้ง 3 แห่ง กำลังการผลิตรวม 5.4 เมกะวัตต์ พร้อมเล็งขยายการลงทุนโรงไฟฟ้าชีวภาพกำลังการผลิต 3-5 เมกะวัตต์ภายในปีนี้ เพื่อสร้างการเติบโตของธุรกิจให้แข็งแกร่งมากยิ่งขึ้น
ขณะที่ผลการดำเนินงานปี 65 บริษัทฯ มีรายได้รวม 566.78 ล้านบาท เพิ่มขึ้น 17.04% จากปี 64 นับเป็นการเติบโตอย่างต่อเนื่องท่ามกลางความท้าทายของปัจจัยต่าง ๆ
 